ಜಾಗತಿಕ_ತಾಪಮಾನ_ಏರಿಕೆಯ_ಪರಿಣಾಮಗಳು
ಪರಿಸರ ವ್ಯವಸ್ಥೆಗಳು
ತಡೆಹಿಡಿಯದೆ ಹೋದ ಜಾಗತಿಕ ತಾಪಮಾನ ಏರಿಕೆಯಿಂದ ಹೆಚ್ಚಿನ ಭೌತಿಕ ಜೀವಪ್ರದೇಶಗಳ ಮೇಲೆ ಪರಿಣಾಮ ಬೀರಬಹುದು. ಹೆಚ್ಚುತ್ತಿರುವ ಜಾಗತಿಕ ತಾಪಮಾನ ಎಂದರೆ ಜೀವವ್ಯವಸ್ಥೆಗಳು ಬದಲಾಗುತ್ತವೆ; ಕೆಲವು ಜೀವಪ್ರಭೇದಗಳು ಬದಲಾಗುತ್ತಿರುವ ಸ್ಥಿತಿಗಳಿಂದಾಗಿ ತಮ್ಮ ನೆಲೆಗಳಿಂದ  ಹೊರದೂಡಲ್ಪಡುತ್ತಿದ್ದು(ಬಹುಶಃ ಅಳಿವಿನಂಚಿಗೆ ಬಂದಿದ್ದು), ಇನ್ನಿತರ ಪ್ರಭೇದಗಳು ವೃದ್ಧಿಗೊಳ್ಳುತ್ತವೆ. ಜಾಗತಿಕ ತಾಪಮಾನ ಏರಿಕೆಯ ಅನುಷಂಗಿಕ ಪರಿಣಾಮಗಳಾದ ಕಡಿಮೆಯಾದ ಹಿಮದ ಹೊದಿಕೆ, ಸಮುದ್ರ ಮಟ್ಟಗಳಲ್ಲಿ ಏರಿಕೆ, ಹಾಗೂ ಹವಾಮಾನ ಬದಲಾವಣೆಗಳು ಮಾನವ ಚಟುವಟಿಕೆಗಳ ಮೇಲಷ್ಟೇ ಅಲ್ಲ, ಜೀವವ್ಯವಸ್ಥೆಯ ಮೇಲೂ ಪರಿಣಾಮ ಬೀರುತ್ತವೆ. ಭೂಮಿಯ ಹವಾಮಾನ ಬದಲಾವಣೆಗಳು ಮತ್ತು ಜೀವಸಂಕುಲಗಳ ಅಳಿವಿನ ನಡುವೆ ಕಳೆದ 520 ಮಿಲಿಯನ್ ವರ್ಷಗಳಿಂದ ಇರುವ ಸಂಬಂಧವನ್ನು ಅಧ್ಯಯನ ಮಾಡುತ್ತಿರುವ University of Yorkನ ವಿಜ್ಞಾನಿಗಳು ಬರೆಯುತ್ತಾರೆ - "ಬರಲಿರುವ ಶತಮಾನಗಳಲ್ಲಿ ಇರುತ್ತದೆನ್ನಲಾದ ಜಾಗತಿಕ ತಾಪಮಾನಗಳು ಒಂದು ಹೊಸ ’ಸಮೂಹ ಅಳಿವಿನ ವಿದ್ಯಮಾನ’ಕ್ಕೆ ಕಾರಣವಾಗಬಹುದು ಮತ್ತು ಇದರಿಂದಾಗಿ ಭೂಮಿಯ ಶೇಕಡಾ 50 ಭಾಗದಷ್ಟು ಪ್ರಾಣಿ ಮತ್ತು ಸಸ್ಯಸಂಕುಲಗಳು ನಾಶವಾಗುವುವು. ಅಪಾಯದಲ್ಲಿರುವ ಕೆಲವು ಜೀವಪ್ರಭೇದಗಳು ಆರ್ಕ್‌ಟಿಕ್ ಮತ್ತು ಅಂಟಾರ್ಕ್‌ಟಿಕ್‌ನ ಪ್ರಾಣಿಪಕ್ಷಿಗಳಾದ ಧ್ರುವಕರಡಿಗಳುಮತ್ತು ಎಂಪರರ್ ಪೆಂಗ್ವಿನ್ಗಳನ್ನು ಒಳಗೊಂಡಿದೆ. ಆರ್ಕ್‌ಟಿಕ್‌ನಲ್ಲಿ ಹಡ್ಸನ್ ಬೇಯಲ್ಲಿನ ನೀರು ಇಂದು ಮೂವತ್ತು ವರ್ಷ ಹಿಂದೆ ಇದ್ದಿದ್ದಕ್ಕಿಂತ ಮೂರುವಾರ ಹೆಚ್ಚು ಅವಧಿಯವರೆಗೆ ಮಂಜುಗಡ್ಡೆ ಮುಕ್ತವಾಗಿದ್ದು ಇದರಿಂದ ಸಮುದ್ರದ ಮಂಜುಗಡ್ಡೆಗಳ ಮೇಲೆ ಬೇಟೆಯಾಡುವುದನ್ನು ಬಯಸುವ ಧ್ರುವಕರಡಿಗಳಿಗೆ ತೊಂದರೆಯಾಗುತ್ತದೆ. ಸೈತ್ಯಪೂರ್ಣ ಹವಾಗುಣಗಳ ಮೇಲೆ ಅವಲಂಬಿತವಾಗಿರುವ ಕೆಲವು ಜೀವಪ್ರಭೇದಗಳು, ಉದಾಹರಣೆಗೆ ತಣ್ಣಗಿನ ಚಳಿಗಾಲವನ್ನು ತಮ್ಮ ಅನುಕೂಲಕ್ಕೆ ತಕ್ಕಂತೆ ಬಳಸಿಕೊಳ್ಳುವ ಲೆಮ್ಮಿಂಗ್‌ಗಳನ್ನು ಬೇಟೆಯಾಡುವ ಗಿರ್‌ಫಾಲ್ಕನ್ಗಳು, ಹಾಗೂ ಸ್ನೋವೀ ಔಲ್ಗಳಿಗೆ ಬಹಳ ತೊಂದರೆಯುಂಟಾಗಬಹುದು ಸಾಗರದ ಅಕಶೇರುಕಗಳು ತಾವು ಹೊಂದಿಕೊಂಡಿರುವ ಪಮಾನಗಳಲ್ಲಿ, ಅದು ಎಷ್ಟೇ ತಣ್ಣಗಿರಲಿ, ಅತ್ಯಧಿಕ ಬೆಳವಣಿಗೆ ಹೊಂದುತ್ತವೆ, ಮತ್ತು ಎತ್ತರದ ಅಕ್ಷಾಂಶಗಳು ಮತ್ತು ಉನ್ನತಪ್ರದೇಶಗಳಲ್ಲಿ ಕಂಡುಬರುವ ಶೀತರಕ್ತ ಪ್ರಾಣಿಗಳು ಬೆಳವಣಿಗೆಯ ಋತುವಿನ ಕಡಿಮೆ ಸಮಯವನ್ನು ಹೊಂದಾಣಿಕೆ ಮಾಡಿಕೊಳ್ಳುವ ಸಲುವಾಗಿ ವೇಗವಾಗಿ ಬೆಳೆಯುತ್ತವೆ. ಸಾಮಾನ್ಯಕ್ಕಿಂತ ಹೆಚ್ಚು ಉಷ್ಣತಾ ಪರಿಸ್ಥಿತಿಗಳಿಂದಾಗಿ ಜಾಸ್ತಿ ಆಹಾರಸೇವನೆಯ ಹೊರತಾಗಿಯೂ ಪರಿವರ್ತನೆಗಳನ್ನು ಹೆಚ್ಚುಗೊಳಿಸುವುದರಿಂದ ಕ್ರಮೇಣ ದೈಹಿಕ ಗಾತ್ರಗಳು ಕುಗ್ಗಿ ಬೇಟೆಗೆ ಗುರಿಯಾಗುವುದರ ಅಪಾಯವನ್ನು ಹೆಚ್ಚಿಸುತ್ತವೆ. ಬೆಳವಣಿಗೆಯ ವೇಳೆಯ ತಾಪಮಾನ ಕೊಂಚ ಹೆಚ್ಚಾದರೂ ರೇನ್‌ಬೋ ಟ್ರೌಟ್ ಮೀನಿನ ಬೆಳವಣಿಗೆಯ ಸಾಮರ್ಥ್ಯ ಮತ್ತು ಉಳಿಗಾಲದ ಮಟ್ಟವು ಕಡಿಮೆಯಾಗುತ್ತದೆ. ತಾಪಮಾನದ ಏರಿಕೆಯು ಪಕ್ಷಿಗಳ ಮೇಲೆಗಮನಾರ್ಹಪರಿಣಾಮವನ್ನುಂಟುಮಾಡುತ್ತಿದೆ, ಮತ್ತು ಚಿಟ್ಟೆಗಳು ತಮ್ಮ ಪರಿಮಿತಿಯನ್ನು ಯುರೋಪ್ ಮತ್ತು ಉತ್ತರ ಅಮೆರಿಕಾಗಳಲ್ಲಿ 200 ಕಿ.ಮೀ ಉತ್ತರದೆಡೆಗೆ ಸ್ಥಳಾಂತರಿಸಿವೆ. ಸಸ್ಯಗಳು ಹಿಂದುಳಿಯುವವು ಮತ್ತು ದೊಡ್ಡ ಪ್ರಾಣಿಗಳ ವಲಸೆಯು ನಗರಗಳು ಹಾಗೂ ರಸ್ತೆಗಳಿಂದಾಗಿ ನಿಧಾನವಾಗುವುದು. ಬ್ರಿಟನ್‌ನಲ್ಲಿ ಸ್ಪ್ರಿಂಗ್ ಚಿಟ್ಟೆಗಳು ಎರಡು ದಶಕಗಳ ಹಿಂದೆ ಕಾಣಿಸಿಕೊಳ್ಳುತ್ತಿದ್ದುದ್ದಕ್ಕಿಂತ ಸರಾಸರಿ ಆರು ದಿನಗಳು ಮುಂಚಿತವಾಗಿ ಕಾಣಿಸಿಕೊಳ್ಳುತ್ತಿವೆ ನಲ್ಲಿ 2002ರಲ್ಲಿ ಪ್ರಕಟವಾದ ಲೇಖನವೊಂದು ವೈಜ್ಞಾನಿಕ ಸಾಹಿತ್ಯದ ಸ್ಸ್ಮಮೀಕ್ಷೆಯೊಂದನ್ನು ನಡೆಸುವುದರ ಮೂಲಕ ಸಸ್ಯ ಮತ್ತು ಪ್ರಾಣಿಪ್ರಭೇದಗಳ ಋತುಮಾನ ನಡವಳಿಕೆ ಅಥವಾ ಪರಿಮಿತಿಗಳಲ್ಲಿ ಇತ್ತೀಚಿನ ಬದಲಾವಣೆಗಳನ್ನು ಬೆಳಕಿಗೆ ತಂದರು. ಇತ್ತೀಚೆಗೆ ಬದಲಾವಣೆಗಳನ್ನ್ನು ತೋರುತ್ತಿರುವ ಪ್ರಭೇದಗಳಲ್ಲಿ 5ರಲ್ಲಿ 4 ತಮ್ಮ ಪರಿಮಿತಿಗಳನ್ನು ಧ್ರುವಪ್ರದೇಶಗಳೆಡೆಗೆ ಅಥವಾ ಎತ್ತರಪ್ರದೇಶಗಳ ಕಡೆಗೆ ಸ್ಥಳಾಂತರಗೊಳಿಸುವ ಮೂಲಕ ಹೊಸದಾದ "ಸಂತ್ರಸ್ತ ಪ್ರಭೇದವನ್ನು ರೂಪಿಸಿದವು". ಪ್ರತಿ ದಶಕದಲ್ಲಿಯೂ ಕಪ್ಪೆಗಳ ಸಂಗೋಪನೆ, ಹೂಗಳ ಅರಳುವಿಕೆ ಮತ್ತು ಪಕ್ಷಿಗಳ ವಲಸೆಹೋಗುವಿಕೆಗಳು ಸರಾಸರಿ 2.3 ದಿನಗಳು ಮುಂಚಿತವಾಗಿ ಆಗುತ್ತಿದೆ; ಚಿಟ್ಟೆಗಳು, ಪಕ್ಷಿಗಳು ಮತ್ತು ಸಸ್ಯಗಳು ಧ್ರುವಪ್ರದೇಶದೆಡೆಗೆ ಪ್ರತಿ ದಶಕದಲ್ಲಿಯೂ 6.1 ಕಿ.ಮೀ ವೇಗದಲ್ಲಿ ಸ್ಥಳಾಂತರಗೊಳ್ಳುತ್ತಿವೆ. 2005ರ ಒಂದು ಅಧ್ಯಯನವು ತಾಪಮಾನದ ಏರಿಕೆ ಮತ್ತು ಅದರಿಂದುಂಟಾಗುವ ಪ್ರಭೇದಗಳ ನಡವಳಿಕೆಯ ಬದಲಾವಣೆಗೆ ಮಾನವ ಚಟುವಟಿಕೆಯೇ ಕಾರಣವೆಂದು ಹೇಳುವುದಲ್ಲದೆ ಈ ಪರಿಣಾಮಗಳನ್ನು ಭವಿಷ್ಯದ ಹವಾಗುಣ ಮಾದರಿಗಳೊಂದಿಗೆ ತಳುಕುಹಾಕಿ ಈ ವಾದಕ್ಕೆ ಪುಷ್ಟಿಯನ್ನೊದಗಿಸುತ್ತದೆ. ವಿಜ್ಞಾನಿಗಳು ಅಂಟಾರ್ಕ್ಟಿಕ್ ಹೇರ್ ಗ್ರಾಸ್ ಮೊದಲು ಉಳಿಗಾಲದ ಪರಿಮಿತಿ ಕಡಿಮೆಯಿದ್ದ ಪ್ರದೇಶಗಳಲ್ಲೂ ಇತ್ತೀಚೆಗೆ ಹುಲುಸಾಗಿ ಬೆಳೆದುಕೊಳ್ಳುತ್ತಿರುವುದನ್ನು ಗಮನಿಸಿದ್ದಾರೆ ಯಾಂತ್ರಿಕ ಅಧ್ಯಯನಗಳು ಇತ್ತೀಚಿನ ಹವಾಗುಣ ಬದಲಾವಣೆಯಿಂದ ಉಂಟಾದ ಜೀವಸಂಕುಲದ ಅಳಿವುಗಳನ್ನು ದಾಖಲಿಸಿವೆ: ಮೆಕ್‌ಲಾಲಿನ್ et al. ರವರು ಬೇ ಚೆಕರ್‌ಸ್ಪಾಟ್ ಚಿಟ್ಟೆಗಳ ಎರಡು ಸಮೂಹಗಳು ಮಳೆಸುರಿಯುವಿಕೆಯ ಬದಲಾವಣೆಗಳಿಂದಾಗಿ ಅಪಾಯಕ್ಕೊಳಗಾಗಿರುವುದನ್ನು ದಾಖಲಿಸಿದ್ದಾರೆ  ಪಾರ್ಮೆಸಾನ್‌ರ ಹೇಳಿಕೆಯ ಪ್ರಕಾರ, "ಕೆಲವು ಅಧ್ಯಯನಗಳನ್ನು ಒಂದಿಡೀ ಜೀವಪ್ರಭೇದದ ಸುತ್ತ ನಡೆಸಲಾಗಿದೆ"ಮತ್ತು ಮೆಕ್‌ಲಾಲಿನ್ et al.  ಒಪ್ಪಿಕೊಂಡ ಪ್ರಕಾರ "ಕೆಲವು ಯಾಂತ್ರಿಕ ಅಧ್ಯಯನಗಳು ಪ್ರಭೇದಗಳ ಅಳಿವನ್ನು ಇತ್ತೀಚಿನ ಹವಾಗುಣ ಬದಲಾವಣೆಗೆ ಆರೋಪಿಸಿವೆ ಇನ್ನೊಂದು ಅಧ್ಯಯನದಲ್ಲಿ ಡೇನಿಯೆಲ್ ಬಾಟ್‌ಕಿನ್ ಮತ್ತು ಇತರ ಲೇಖಕರು ಪ್ರಭೇದಗಳ ಅಳಿವಿನ ಮಟ್ಟದ ಕುರಿತಾಗಿ ಎಣಿಕೆಹಾಕಲಾಗಿರುವ ಲೆಕ್ಕಾಚಾರಗಳು ಅತಿರೇಕದ್ದಾಗಿವೆ ಎಂದು ನಂಬುತ್ತಾರೆ  ಹಲವಾರು ಸಿಹಿನೀರು ಮತ್ತು ಉಪ್ಪುನೀರಿನ ಸಸ್ಯಗಳು ಮತ್ತು ಪ್ರಾಣಿಗಳು ತಾವು ಹೊಂದಿಕೊಂಡಿರುವ ಶೀತಜಲದ ನೆಲೆಗಳು ಇರುವುದನ್ನು ಖಚಿತಪಡಿಸಿಕೊಳ್ಳುವ ಸಲುವಾಗಿ ಗ್ಲೇಶಿಯರ್‌ಗಳ ನೀರಿನ ಮೇಲೆ ಅವಲಂಬಿತವಾಗಿವೆ. ಕೆಲವು ಸಿಹಿನೀರಿನ ಮೀನುಗಳಿಗೆ ಬದುಕಲು ಮತ್ತು ಸಂತಾನಾಭಿವೃದ್ಧಿಗಾಗಿ ತಂಪುನೀರಿನ ಅವಶ್ಯಕತೆಯಿದೆ ಮತ್ತು ಇದು ಸಾಲ್ಮನ್ ಮತ್ತು ಕಟ್‌ಥ್ರೋಟ್ ಟ್ರೌಟ್ಗಳಂತಹ ಮೀನುಗಳ ವಿಷಯದಲ್ಲಿ ಸತ್ಯವಾಗಿದೆ.. ಕಡಿಮೆಯಾದ ಗ್ಲೇಶಿಯರ್ ಹರಿವಿನಿಂದಾಗಿ ಈ ಪ್ರಭೇದಗಳು ಅಭಿವೃದ್ಧಿ ಹೊಂದಲು ಅವಶ್ಯಕವಿರುವಷ್ಟು ತೊರೆನೀರಿನ ಕೊರತೆಯುಂಟಾಗಬಹುದು. ಸಾಗರದ ಕ್ರಿಲ್ ಎಂಬುದು ಒಂದು ಕಾರ್ನರ‍್ಸ್ಟೋನ್ ಜೀವಪ್ರಭೇದವಾಗಿದ್ದು, ಇವು ಶೀತಜಲದಲ್ಲಿ ಬೆಳೆದುಕೊಳ್ಳುತವೆ ಮತ್ತು ಜಲಚರ ಸಸ್ತನಿಗಳಾದ ನೀಲಿ ತಿಮಿಂಗಿಲ ವೇ ಮುಂತಾದವುಗಳ ಪ್ರಾಥಮಿಕ ಆಹಾರ ಮೂಲವಾಗಿದೆ. ಗ್ಲೇಶಿಯರ್ ಕರಗುವಿಕೆಗಳಿಂದ ಹೆಚ್ಚಾಗುವ ಸಿಹಿನೀರು ಹರಿವಿನಿಂದ ಸಾಗರ ಪ್ರವಾಹ ಗಳಲ್ಲಿ ಆಗಬಹುದಾದ ಬದಲಾವಣೆಗಳು, ಮತ್ತು ಪ್ರಪಂಚದ ಸಾಗರಗಳ ಥರ್ಮೋಹ್ಯಾಲೈನ್ ಪರಿಚಲನೆಯಲ್ಲಿ ಆಗಬಹುದಾದ ಸ್ತಿತ್ಯಂತರಗಳು ಮಾನವ ಜನಾಂಗವು ಅವಲಂಬಿತವಾಗಿರುವ ಮೀನುಗಾರಿಕೆಯ ಮೇಲೆ ಪ್ರಭಾವ ಬೀರಬಹುದು.